Θα έχει ενδιαφέρον να δούμε τι θα συμβεί σήμερα,
καθώς υπάρχει κάποιο προηγούμενο, μια διάθεση εκδίκησης.
Η Μπρέντφορντ πάτησε την Άρσεναλ
στην πρεμιέρα της σεζόν, όπου οι Κανονιέρηδες δεν σήκωσαν κεφάλι.
Τους έλειψε η δύναμη.
Θα δούμε πόσο έχουν αλλάξει οι ομάδες σε σχέση με την πρεμιέρα.
Η ομάδα είναι σε μεταβατική περίοδο με τον Αρτέτα.
Αν είσαι οπαδός της Άρσεναλ, λογικά θα αναρωτιέσαι
"Απέχουμε πάρα πολύ ακόμη. Πώς θα φτάσουμε εκεί που πρέπει;"
Ο προπονητής είναι δύο χρόνια εδώ, αλλά σοβαρή βελτίωση δεν έχουμε δει.
Δεν βλέπουμε την ταυτότητα της ομάδας. Δεν είμαι ικανοποιημένος.
Η ομάδα πρέπει να ανεβάσει την απόδοσή της και να χαρίσει επιτυχίες στον κόσμο.
Αυτό είναι το θέμα, να δώσεις χαρά στον κόσμο.
Προετοιμαστήκαμε όλη την εβδομάδα. Καλύψαμε τα πάντα.
Όσο γίνεται, θέλουμε ο αγώνας να παιχτεί, και επιμένω σ' αυτό, εδώ.
Αυτό είναι σημαντικό.
Όμως, αυτό που θα κάνει τη διαφορά είναι τι θα γίνει σε αυτήν την περιοχή
και τι θα γίνει σ' αυτήν, όταν αμυνόμαστε εμείς.
Πριν κλείσω, θα πω κάτι που μου έχει κάτσει στο στομάχι
και που κράτησα μέσα μου για τέσσερις, πέντε, έξι μήνες.
Αυτό το έγραψε ο Τόνι μετά τον αγώνα με την Μπρέντφορντ.
Ξέρετε τι έκανε, το ξέρετε αυτό το τουίτ;
"Ωραίο φιλικό το απόγευμα με τα παιδιά".
Σήμερα, λοιπόν, παίζουν αυτοί σπίτι μας, και θα υπάρχει μία ομάδα στο γήπεδο.
Εμείς. Μόνο μία ομάδα, σαν να μην έχουν κατέβει καθόλου.
Παίρνουμε την κατοχή, παίζουμε το παιχνίδι μας, πάμε γερά.
Πάμε να πάρουμε το παιχνίδι. Άντε.
Αγαπάς αυτό που κάνεις. Αυτό λέγεται πάθος.
Πρέπει να έχουμε πίστη. Πρέπει να έχουμε ενέργεια.
Δείξτε στον κόσμο πόσο πολύ νοιάζεστε.
Να τα δώσουμε όλα.
ΌΛΑ Ή ΤΊΠΟΤΑ: ARSENAL
ΑΦΗΓΗΣΗ: ΝΤΑΝΙΕΛ ΚΑΛΟΥΓΙΑ
ΑΡΣΕΝΑΛ - ΜΠΡΕΝΤΦΟΡΝΤ 2-0
Η Μπρέντφορντ πάλι αμύνεται.
Το παιχνίδι δείχνει χαμένο γι' αυτήν.
Η Άρσεναλ βρήκε δεύτερο γκολ.
Ο Γκόντος ανατρέπεται και έχουμε φάουλ για την Μπρέντφορντ.
Εκτέλεση με φάλτσο, διώχνει με το κεφάλι ο Σέντρικ Σοάρες,
στρώνεται στον Γιάνελτ, σουτ με το αριστερό, στο πρόσωπο του Σέντρικ,
στρώνεται στον Νέργκααρντ, κι αυτός σκοράρει.
ΑΡΣΕΝΑΛ - ΜΠΡΕΝΤΦΟΡΝΤ 2-1 ΝΕΡΓΚΑΑΡΝΤ 90+3'
Έτσι, ο Άαρον δεν θα κρατήσει το μηδέν. 2-1.
Σαν να σταμάτησαν να παίζουν.
Λες κι είχε λήξει ο αγώνας.
Να το τελευταίο σφύριγμα. Με λίγο άγχος το φινάλε.
Η Άρσεναλ νίκησε 2-1 την Μπρέντφορντ σε ένα δυνατό παιχνίδι.
Μπράβο, παιδιά! Συγχαρητήρια!
Η εμφάνιση, όμως, δεν ήταν πειστική.
Αρχίζουμε να χαζολογάμε επειδή κερδίζουμε 2-0. Μπράβο μας.
Χέσε μας, φίλε.
Παίδες, είναι κρίμα που φάγαμε γκολ στο τέλος,
διότι, αν ξαναπαίζατε, θα τελειώνατε το ματς και κανείς δεν θα σας έβαζε γκολ.
Τι κάνετε τώρα;
Να πάρει ο διάολος, πρέπει να...
Λοιπόν, βρείτε εσείς την άκρη.
Πρέπει να χαίρεστε, όχι να λυπάστε.
Μπράβο, παίδες.
Θα ήθελα να είχαμε κρατήσει το μηδέν. Απογοητεύτηκα, αλλά πολύ καλό αποτέλεσμα.
Με τον Αρτέτα, είμαστε ή του ύψους ή του βάθους.
Τη μια λες ότι είναι σπουδαίος και θα μας βγάλει στο Τσάμπιονς Λιγκ,
και την άλλη παίζουμε χάλια και θέλουμε να φύγει.
ΠΡΟΠΟΝΗΤΙΚΟ ΚΕΝΤΡΟ ΑΡΣΕΝΑΛ
ΠΟΔΟΣΦΑΙΡΙΚΟΣ ΣΥΛΛΟΓΟΣ ΑΡΣΕΝΑΛ
-Έμιλ Σμιθ Ρόου. -Σμιθ Ρόου!
Τι γίνεσαι;
-Μπορούμε να μιλήσουμε λίγο γι' αυτά; -Τι είναι;
Τι σκατά είναι αυτά;
-Τι δεν σ' αρέσει; -Εσένα τι σ' αρέσει;
-Το άσπρο και το μαύρο. -Το μαύρο και το άσπρο;
-Ναι. Το μαύρο και το άσπρο. -Ναι, βέβαια.
Ο Ομπάμεγιανγκ είναι στην Μπαρτσελόνα. Πώς βλέπετε την κατάσταση;
Προσωπικά, βρίσκω λίγο αλαζονική τη στάση του Αρτέτα, λίγο ξεροκέφαλη.
Έχουν αφήσει έναν σωρό παίκτες να φύγουν, χωρίς να φέρουν κανέναν.
Δεν έχω λόγια.
Στην τελική, η Άρσεναλ θα κριθεί με βάση τα αποτελέσματά της.
Κανείς μη μένει ακίνητος, πέντε κάμψεις.
Ενώ οπαδοί και σχολιαστές αμφισβητούν τις αποφάσεις της μεταγραφικής περιόδου,
η Άρσεναλ μπαίνει στην πιο έντονη περίοδο της σεζόν με πιο ολιγομελές ρόστερ.
Κουνήσου, Τόμας!
Ισχύει ότι είμαστε λιγότεροι, χωρίς κάποιους σημαντικούς παίκτες.
Πρέπει να 'μαστε δυνατότεροι. Το θέμα είναι πώς θα το καταφέρουμε.
Αυτό θα καθορίσει την πορεία μας στη σεζόν.
Αν δεν βρούμε λύσεις στο πρέσινγκ,
εδώ είμαστε παγιδευμένοι, έτσι;
Πρέπει να σπάσουμε το πρέσινγκ.
Ένας βασικός στόχος μου είναι να προσελκύσουμε τον κόσμο μας,
ώστε να πιστέψει στην ομάδα.
Δεν είναι χαρούμενος και θέλει να δει κάτι διαφορετικό.
Προς το παρόν, οι προσδοκίες σε σχέση με αυτά που μπορούμε να κάνουμε
είναι μια διαρκής πρόκληση.
Οι αγώνες γίνονται πιο συχνοί,
καθώς πρέπει να προγραμματιστούν αυτοί που αναβλήθηκαν λόγω COVID.
Ο μαγικός μου σκούφος.
Προβλέπονται μερικές έντονες βδομάδες για τους παίκτες.
Ασκήσεις σέντερ φορ. Έτοιμοι; Ένα.
Ο επιθετικός Αλεξάντρ Λακαζέτ, γνωστός ως Λάκα,
είναι από τους μεγαλύτερους σε ηλικία στην ομάδα.
Όταν ήμουν μικρός, η μαμά μου έλεγε
"Αν θες να παίζεις ποδόσφαιρο, παίζε επιθετικός ή μην παίζεις καθόλου".
ΑΛΕΞΑΝΤΡ ΛΑΚΑΖΕΤ - ΕΠΙΘΕΤΙΚΟΣ
Ήξερε ότι δεν θα γινόμουν πολύ ψηλός.
Νομίζω ότι φοβόταν μη φάω καμιά κλωτσιά.
Με συμβούλευε σωστά. Να ακούτε πάντα τη μαμά.
Ωραία, Λάκα. Πάμε, πάμε.
Ένα, δύο και τρία.
Μετά την αποχώρηση του καλού του φίλου Ομπάμεγιανγκ, ο Λάκα έγινε αρχηγός.
Δεν υπήρξε θέμα. Αντέδρασε καλά.
Μου είπε "Ελπίζω να κρατήσεις την αρχηγία. Την αξίζεις".
Ήταν ευγενικός και θετικός.
Ξέρουμε ότι η σεζόν είναι πολύ σημαντική για τον σύλλογο και τους οπαδούς.
Έρχονται και θέλουν να δουν την ομάδα τους να νικάει,
συνεπώς όλοι ξέρουμε τον στόχο
και την αποστολή μας, και θέλουμε να τα καταφέρουμε.
Μέχρι τώρα, πάντως, ο Λάκα έχει σκοράρει μόνο τρεις φορές στη φετινή Πρέμιερ Λιγκ.
Σήμερα, ο βοηθός προπονητής Στιβ Ράουντ
δείχνει στον Λάκα επιλεγμένα βίντεο από όλη την Ευρώπη.
Μπενζεμά, κορυφαίος σκόρερ.
-Ο καλύτερος. -Ο καλύτερος.
Δες την κίνησή του. Πρόσεξε την προσαρμογή που κάνει.
Στέκεται τυχερός, αλλά, με την κίνηση που έκανε,
κυνήγησε την τύχη του.
Η μόνη κριτική που μπορώ να σου κάνω, Λάκα, είναι ότι,
μερικές φορές, δεν έχεις καλή στάση για να σκοράρεις.
Είτε λόγω υπερβολικής εμπλοκής στην ανάπτυξη της επίθεσης,
είτε επειδή καθυστερείς λίγο ή περιορίζεσαι σε έναν άξονα.
Ενώ, αν κάνεις μία, δύο, τρεις κινήσεις ανάμεσα σε σέντερ μπακ και πλάγιο μπακ...
Όσο πιο πολύ κινείσαι, τόσο πιο πιθανό να σκοράρουμε.
Πρέπει να σκοράρεις πιο πολύ.
Στα τελειώματα, δεν έχεις θέμα.
Ίσως πρέπει να γίνεις εγωιστής για να σκοράρεις με άνεση
και να αφήνεις τη δημιουργία φάσεων στο δεκάρι.
-Καλά. Εντάξει. -Ωραία.
Εντάξει, φίλε.
Συνάντηση!
Σύμφωνα με το πρόγραμμα, αύριο βράδυ η Άρσεναλ παίζει με τη Γουλβς
για δεύτερη φορά σε δύο εβδομάδες.
Η Άρσεναλ κέρδισε την τελευταία αναμέτρηση με 1-0.
Καλό απόγευμα, παίδες.
Σήμερα, θα εστιάσουμε στο πώς θα αμυνθούμε απέναντι στη Γουλβς.
Θα δούμε ποιους χώρους θα καλύψουμε και με πόσο πυκνή διάταξη,
και, έπειτα, ποιες αρχές θα εφαρμόσουμε.
Αν μου επιτρέπετε, αύριο προτείνω να κάνουμε το εξής:
Κάθε φορά που η μπάλα φτάνει εδώ,
και ο αντίπαλος καταφέρνει να βρει συμπαίκτη εδώ,
5.000 λίρες πρόστιμο.
Είμαστε σύμφωνοι;
Και το αντίστροφο;
Αν θέλετε, μπορείτε να βγάλετε κέρδος!
Αν νικήσετε, θα σας δώσω μπόνους.
Εδώ είναι επικίνδυνοι.
Αυτό θα είναι το κλειδί για τον έλεγχο του αγώνα.
Ευχαριστώ, παιδιά. Ελεύθεροι.
ΑΡΣΕΝΑΛ - ΓΟΥΛΒΣ ΣΤΑΔΙΟ "ΕΜΙΡΕΪΤΣ" - 24 ΦΕΒΡΟΥΑΡΙΟΥ 2022
Άρσεναλ, Άρσεναλ...
Απόψε αναμένουμε ένα πολύ σφιχτό, κλειστό παιχνίδι.
Άρσεναλ εναντίον Γουλβς.
Αυτή η σεζόν, όλο σκαμπανεβάσματα. Ξεκίνησε πολύ απογοητευτικά.
Νομίζω ότι ο Μίκελ Αρτέτα έχει πολλή δουλειά να κάνει.
Έχει σημασία να νικήσουμε.
Πρέπει να πάρουμε δύο από τα τρία ματς που χρωστάμε, έτσι πιστεύω.
Κυρίες και κύριοι, για πρώτη φορά απόψε,
υποδεχτείτε την Άρσεναλ!
Ο Λακαζέτ ίσως δεν είναι κορυφαίου επιπέδου.
Συμμετέχει ωραία στους συνδυασμούς, κρατάει καλά την μπάλα,
ειδικά με πλάτη στην εστία.
Όμως, θεωρώ τη Γουλβς καλή ομάδα. Δεν θα είναι καθόλου εύκολο.
Έτοιμοι για μάχη! Πάμε, μάγκες!
Σκόπευα να σας πω τι είπαν για μας οι παίκτες της Γουλβς μετά το παιχνίδι,
αλλά δεν πρόκειται να το κάνω.
Είδατε τι συνέβη με τη Ρωσία και την Ουκρανία;
Πώς σας φαίνεται αυτό;
Είναι τρομακτικό.
Δεν είμαστε τυχεροί που βρισκόμαστε εδώ;
Θέλω να παίξετε λες και αύριο πρόκειται να σας στερήσουν τα πάντα.
Διότι μπορεί να συμβεί. Σ' αυτόν τον παλιόκοσμο, γίνεται.
Βγείτε στο γήπεδο με πάθος και αφοσίωση!
Θα κερδίσω κάθε μπαλιά!
Όταν έχω την μπάλα, την κρατάω.
Πασάρω. Βοηθάω τον συμπαίκτη μου.
Αν σπάσουν το πρέσινγκ μου, σπριντάρω και τους προλαβαίνω. Πάμε!
ΣΤΑΔΙΟ "ΕΜΙΡΕΪΤΣ"
Αυτήν τη στιγμή συμβαίνουν σημαντικότερα πράγματα στον κόσμο,
ωστόσο δουλειά μας είναι να προσφέρουμε λίγο φως.
Ξεκινάμε, λοιπόν, εδώ στην πρωτεύουσα...
Η αρχή είναι γεμάτη ένταση.
Επικίνδυνο γύρισμα. Η Γουλβς πάει να το εκμεταλλευτεί...
Ο Χουάνγκ ανοίγει το σκορ!
ΑΡΣΕΝΑΛ - ΓΟΥΛΒΣ 0-1 ΧΟΥΑΝΓΚ 10'
Σίγουρα, ένα γκολ δώρο από την Άρσεναλ, και ο Γκάμπριελ θα νιώθει...
Θα νιώθει μεγάλη απογοήτευση.
Η Άρσεναλ πιέζει τη Γουλβς, αναζητώντας την ισοφάριση.
Ο Σάκα στον Λακαζέτ, καλό κοντρόλ!
Τον έκοψαν τελευταία στιγμή.
Ένας παίκτης που ψάχνει να ξαναβρεί τα χειρουργικά του τελειώματα.
Ξέραμε ότι θα ήταν σφιχτό ματς
και ότι δεν θα έμπαιναν πολλά γκολ.
Παιδιά, όταν κερδίζουμε την μπάλα, δώστε την πρώτη πάσα μπροστά.
Πάντα τη γυρίζουμε πίσω. Προσπαθήστε να παίζετε μπροστά την πρώτη πάσα.
Ανεβαίνω και με βλέπει ήδη, ενώ κάνει το κοντρόλ.
Θέλω να βρίσκω την μπάλα μπροστά μου.
-Πάμε γερά. -Ψυχραιμία, ψυχραιμία.
Γκάμπι, έκανες ένα λάθος, είναι μέρος του παιχνιδιού.
Τώρα είναι η στιγμή να τον βοηθήσετε. Έκανε ένα λάθος.
Τώρα πρέπει να τον βοηθήσουμε.
Παίξτε. Πάμε, Λάκα, όλοι μέσα, εσείς οι τέσσερις μέσα.
Όταν παίζουμε...
Όταν παίζουμε... Πού είναι η μπάλα;
Με μικρές αποστάσεις, τρεις εναντίον ενός, τους διευκολύνουμε.
Πρέπει να ανοίξουμε λίγο. Τον παρασύρουμε, πασάρουμε, κι ανοίγει διάδρομος επίθεσης.
Αν ο άλλος είναι εδώ, Λάκα, αν έρθεις, έχουμε πάσα εδώ.
Και κάθε πάσα που περνάμε εδώ, πρέπει να είναι σ' αυτόν τον χώρο.
Εφόσον θέλουμε να βρισκόμαστε εδώ, μπορεί μία, μπορεί δύο, μπορεί τρεις φορές
μέχρι το τέλος της σεζόν, να χρειαστεί να ανατρέψουμε σκορ.
Χάνουμε, ανατρέπουμε το σκορ και κερδίζουμε το ματς.
Πολύ δύσκολη αποστολή στο δεύτερο ημίχρονο.
Ο Μαρτινέλι μπορεί να τη γυρίσει, Λακαζέτ.
Δεν βρίσκει σωστά την μπάλα το εννιάρι της Άρσεναλ.
Καθώς ο χρόνος τελειώνει, ο Μίκελ κάνει δύο αλλαγές.
Πέπε. Έντι Ενκέτια.
Αναρωτιέμαι αν θα έχουμε και αλλαγή συστήματος.
Να ο Ενκέτια, τη στρώνει πίσω για τον Πέπε!
ΑΡΣΕΝΑΛ - ΓΟΥΛΒΣ 1-1 ΠΕΠΕ 82'
Η Άρσεναλ ισοφαρίζει, με δύο αναπληρωματικούς να συνδυάζονται.
Δείτε τον Λακαζέτ!
Ζητάει στήριξη από τον κόσμο, αλλά αυτός δίνει ήδη ό,τι μπορεί.
Χαίρεται να βλέπει τέτοιο πάθος.
Έξι λεπτά καθυστερήσεων.
Η Άρσεναλ πιέζει για τη νίκη.
Ο Σάκα στο ένας εναντίον ενός με τον Ότο, συγκλίνει προς τα μέσα, να ο Σάκα!
Η Άρσεναλ παραμένει στην επίθεση,
πάσα στον Λακαζέτ...
Και η μπάλα στα δίχτυα!
ΑΡΣΕΝΑΛ - ΓΟΥΛΒΣ 2-1 ΖΟΖΕ ΣΑ (ΑΥΤΟΓΚΟΛ) 90+5'
Η Άρσεναλ γυρίζει τούμπα το ματς!
Δείτε πόσο το χαίρονται.
Άρσεναλ δύο, Γουλβς ένα!
Φανταστικό φινάλε για την Άρσεναλ, τι ανατροπή!
Να το σφύριγμα της λήξης. Η Άρσεναλ παίρνει το τρίποντο.
Ακούστε τους πανηγυρισμούς εδώ στο "Έμιρεϊτς".
Χωριστείτε σε ζευγάρια. Θα παίξουμε πέτρα, ψαλίδι, χαρτί.
Όποιος χάσει τρεις φορές θα κάνει δέκα κάμψεις.
Ο Μίκελ και οι παίκτες έχουν τριήμερο ρεπό.
Ψηλέ!
Όταν επιστρέψουν, παίζουν τέσσερις φορές σε δύο βδομάδες.
Είναι όμορφο, αλήθεια.
Αυτήν την εικόνα βγάζουμε.
Αυτό βγάζουμε.
Χθες, για παράδειγμα, δεν κάναμε το καλύτερο παιχνίδι μας,
αλλά βγάλαμε πολλή ενέργεια.
Καλά δεν τα λέω;
-Πώς το βλέπεις; Θα φύγεις; -Όχι.
Θα μείνεις, λες;
Αύριο θέλω να μελετήσω σωστά τους παίκτες.
Θα αφιερώσω 15 ώρες σ' αυτήν τη δουλειά...
Κάν' το.
Τώρα που θα λείπουν, είναι ευκαιρία.
Και θέλω να το κάνω, και μάλιστα πολύ αναλυτικά.
ΠΡΟΠΟΝΗΤΗΣ
Πώς θεωρείτε ότι σας περιγράφουν οι άλλοι;
Δύσκολα περιγράφεις τον προπονητή χωρίς να περιγράψεις τον άνθρωπο.
Πιστεύω, λοιπόν, ότι θα με περιέγραφαν ως ειλικρινή, ευθύ,
αλλά και, πιθανότατα, πολύ απαιτητικό.
Καταλήγουμε, λοιπόν, σε ζέσταμα με κάποια ταχύτητα.
Ναι. Έχουμε 20 παίκτες χωρίς τους γκολκίπερ.
Τους ίδιους 20 που έχουμε συνήθως;
Ναι; Επομένως, πρέπει να σχεδιάσουμε τις ασκήσεις με βάση αυτά τα δεδομένα.
Στον χώρο μας, ο σεβασμός δεν δίνεται άνευ όρων.
Ο σεβασμός καθορίζεται από τα αποτελέσματα.
Στα τελευταία τέσσερα παιχνίδια, κατεβάζουν την ίδια άμυνα.
Και δεν έχουν σέντερ μπακ.
Ο κόσμος δεν σου δίνει πίστωση χρόνου.
Κάποιες φορές, δεν βλέπει τον προπονητή ως έναν κανονικό άνθρωπο.
Υποφέρω. Έχω αισθήματα. Έχω παιδιά. Κάνω λάθη.
Κλαίω, γελάω.
Πέρα από την εξωτερική εικόνα, υπάρχει και ένας άνθρωπος
που έχει κι άλλα θέματα να διαχειριστεί
και δεν είναι άτρωτος σε όσα συμβαίνουν.
Μίλησα με τον Γκάρι, δεν ξέρω αν έχετε επικοινωνήσει.
Ναι.
Ο Μίκελ ζει στο βόρειο Λονδίνο,
με τη γυναίκα του, Λορένα, και τα τρία παιδιά τους,
Ντάνι, Γκάμπι και Όλι.
Πιστεύω ότι θα είναι πρόθυμος να δοκιμάσει,
αλλά δεν νομίζω να είναι σε θέση να προπονηθεί.
Αν είναι σπίτι μόνος του, δεν θα βγαίνει από το γραφείο.
Κάτι δεν μ' αρέσει στο πλάνο.
Θεωρώ πολύ καλύτερο να κινηθεί ο Γκάμπι στην τρύπα
και να πάει το εννιάρι στον δεξιό σέντερ μπακ.
Του είναι δύσκολο. Ακόμα κι όταν, ας πούμε,
είμαστε διακοπές, το καλοκαίρι στην παραλία,
και δει παιδιά να παίζουν, σηκώνεται και αρχίζει...
να παίζει μαζί τους ή να τα καθοδηγεί.
Ωραία, Άλμπερτ, τέλεια.
-Εντάξει. Τα λέμε αύριο. -Τα λέμε το πρωί. Ευχαριστώ.
Είμαστε είκοσι χρόνια μαζί.
Μπορούμε να πούμε ότι εξελισσόμαστε μαζί.
Δεν είναι κάτι που βρέθηκε στον δρόμο μου τυχαία και δεν το γνωρίζω.
Μου δίνεις δύο ξυλαράκια;
-Δύο; -Ή τρία.
-Εντάξει; -Ναι.
Ωραία;
Πώς σου φαίνεται η δουλειά του μπαμπά;
Είναι καλή. Αν και καμιά φορά δεν μου αρέσει,
επειδή είναι εκεί πέρα δύο ώρες συνέχεια και δεν είναι μαζί μας.
Όμως, όταν είναι μαζί μας, το διασκεδάζω.
"Πέντε λεπτά ακόμη".
Ντάνι, θες να σου βάλω γκολ;
Το γράφει η κάμερα, άρα μην το αποκρούσεις, σύμφωνοι;
-Τότε, όχι. -Να κάνω καλή εντύπωση.
Συνήθως κάνουμε το εξής. Εγώ είμαι εδώ.
Και πρέπει να προσπαθήσω να του βάλω γκολ από δω.
Είναι κι αυτά στο παιχνίδι.
Συνήθως χτυπάει το μπάρμπεκιου, τα τζάμια εκεί.
Έτοιμος, Ντάνι;
Είδατε απόκρουση;
Πώς είναι να ακούτε τον κόσμο να λέει όχι και τόσο ωραία πράγματα γι' αυτόν;
Αντιμετωπίζω και τα καλά και τα κακά και τις κριτικές
και τις απόψεις και όλα, βασικά, ως μέρος της δουλειάς του.
Κατά κανόνα, πάντως, δεν τα αφήνω να γίνουν μέρος της ζωής του σπιτιού.
Συνήθως προσπαθώ να μείνω εκτός αυτής της φούσκας.
Κάποιες φορές, είναι ανάγκη να τον τραβήξω απ' αυτήν, ώστε να μπορέσει να δει
ότι δεν είναι παρά μια φούσκα.
Η ζωή συνεχίζεται και έξω απ' αυτήν.
Μαζί μου είναι αρκετά ευάλωτος. Είναι απολύτως ανοιχτός,
και μιλάμε πολύ.
Τη μια στιγμή τον επαινούν,
την άλλη θέλουν να απολυθεί ή να παραιτηθεί...
Ή να πεθάνει.
Σε μισούν αληθινά.
Ο κόσμος παθιάζεται πολύ με όσα συμβαίνουν στο ποδόσφαιρο.
Προβάλλει σ' αυτό τον θυμό, τη λύπη
ή τα βαθύτερα συναισθήματά του.
Πρέπει να μην παρασυρθείς απ' αυτήν τη λογική.
Να εστιάσεις σε αυτά που κάνεις, αυτά που μπορείς να ελέγξεις
και είναι στο δικό σου χέρι. Αλλιώς, θα σου στρίψει. Έτσι το βλέπω εγώ.
ΑΡΣΕΝΑΛ
Η καλή φόρμα της Άρσεναλ συνεχίζεται.
ΦΙΝΣΜΠΕΡΙ ΠΑΡΚ
Έχει κερδίσει πέντε αγώνες στη σειρά.
ΠΡΟΚΡΙΣΗ ΣΤΟ ΤΣΑΜΠΙΟΝΣ ΛΙΓΚ
Σειρά, όμως, έχει η Λίβερπουλ.
Ο Μίκελ καλεί σε συνάντηση τους αμυντικούς της ομάδας.
Καλημέρα. Τις προάλλες δεχτήκαμε πίεση, είχαμε δυσκολίες αμυντικά.
Συμφωνείτε;
Πρέπει, λοιπόν, να κατανοήσουμε τους λόγους, έτσι;
Καταρχάς, πρέπει να κινείστε ως ενιαία γραμμή.
Κινηθήκαμε ως ενιαία γραμμή τις προάλλες; Ναι ή όχι;
Μπεν;
Όχι. Μπορούσαμε πολύ καλύτερα.
Εντάξει.
Επικοινωνία, καθοδήγηση. Καθοδηγούσες ενεργά τους άλλους μέσα στον αγώνα;
-Όχι όσο συνήθως. -Όχι.
Πρέπει να καταλάβουμε γιατί. Αν δεν το κάνουμε
και δεν συμφωνήσουμε σε κάποια πράγματα, δύσκολα θα βελτιωθούμε.
Αυτό είναι από τα κυριότερα προβλήματα.
Ο κίνδυνος είναι εδώ, σε φάσεις σαν αυτήν.
Κλείνουμε το κενό και επιστρατεύουμε αμέσως τον πλάγιο μπακ.
Αν κινείται η μπάλα, κινούμαι κι εγώ. Αν κινείται η μπάλα, κινούμαστε.
Όλοι μαζί, διότι, αν ο ένας μείνει ακίνητος ενώ οι άλλοι κινούνται,
τι θα συμβεί;
-Θα υπάρξει κενό. -Ακριβώς.
Χαλάνε οι αποστάσεις της γραμμής.
Παύουμε να είμαστε ενιαία γραμμή.
Οι αποστάσεις των παικτών είναι πολύ μεγάλες.
Αν έχετε απορίες, ρωτήστε. Αν έχετε άλλη άποψη, πείτε την.
Αλλά κάντε το εδώ, γιατί εδώ μπορούμε να το συζητήσουμε.
Ναι; Τελειώσαμε.
Η γραμμή ανάμεσα στην αυτοπεποίθηση και τον εφησυχασμό είναι πολύ λεπτή.
Άλλο να νικάς, άλλο να αξίζεις τη νίκη,
και εντελώς άλλο να έχεις την επιθυμητή απόδοση.
Αν έπρεπε να σας το συνοψίσω σε μια εικόνα...
Έχω μια εικόνα να σας δείξω.
Τι βλέπετε;
ΤΙ - ΛΗΨΗ ΑΠΟΦΑΣΕΩΝ
-Μια πάπια; -Ντάνι, εσύ τι βλέπεις;
Εγώ βλέπω πρώτα το κουνέλι.
Αυτό είναι το δύσκολο σε έναν ποδοσφαιρικό σύλλογο
και, στη διαδικασία που βρισκόμαστε τώρα, ακόμα δυσκολότερο.
Ο μόνος στόχος μου είναι όλοι να βλέπουν είτε την πάπια είτε το κουνέλι.
Διότι, αν εσύ βλέπεις πάπια κι εγώ κουνέλι,
είμαστε σε διαφορετικό μονοπάτι και κατεύθυνση.
Θεωρώ, όμως, ότι σιγά-σιγά συντονιζόμαστε, ώστε να βλέπουμε όλοι την πάπια.
Ναι, Έντι.
Μπράβο.
Ναι!
Μπεν, μπαίνεις στη φάση. Θα έρθει άλλος εδώ;
Έρχεσαι όλο και πιο κοντά, και φέρνεις εδώ τον αντίπαλό σου.
Ο Μπεν Γουάιτ αποτελεί βασικό πυλώνα της άμυνας της Άρσεναλ φέτος.
Έχει παίξει πιο πολλά λεπτά απ' όλους τους συμπαίκτες του.
Γι' αυτό είσαι αμυντικός.
Αρχικά, ο Μπεν δυσκολεύτηκε να κερδίσει τους οπαδούς.
Μπεν, γιατί έχουμε προβλήματα σε τέτοιες φάσεις, με τρεις πίσω;
Μεγάλα κενά;
Μεγάλες αποστάσεις;
Δεν έφερα στηρίγματα κοντά.
Είναι περίεργο. Οι δικοί μου δεν συμπαθούν το ποδόσφαιρο.
ΜΠΕΝ ΓΟΥΑΪΤ - ΑΜΥΝΤΙΚΟΣ
Δεν έπαιξαν ποτέ. Ο μπαμπάς το μισεί, απεχθάνεται και να παρακολουθεί.
Βασικά, ευθύνεται κάποια που κούρευε η μαμά μου.
Έβγαινε μαζί μου στον κήπο, καθόταν τέρμα,
κι εγώ της έκανα σουτ. Έτσι άρχισαν όλα.
Όταν αρχίσουν να πιέζουν το κέντρο μας,
υπάρχει κενό πίσω, άρα πρέπει να έρθουμε εδώ,
και να βρούμε καλές πάσες προς τους μέσους.
Αν δεν γίνει αυτό, θα δεχόμαστε διαρκώς πίεση.
Δεν νομίζω ότι είχα ταλέντο ή ότι ήμουν "ξεχωριστός".
Απλώς δούλευα πιο πολύ απ' όλους.
Ήξερα τον Μπεν αρκετά χρόνια, από τότε που ήταν στη Λιντς.
Είναι το είδος παίκτη που τραβάει την προσοχή μου.
Θαρραλέος, πολύ ταλαντούχος
και μαχητής. Έτσι θα περιέγραφα τον Μπεν.
Ωραίο τάκλιν.
Προπονείται σαν να παίζει κάθε μέρα στον τελικό του Τσάμπιονς Λιγκ.
Γι' αυτό έχει κάνει τέτοια άλματα σε τόσο μικρό διάστημα καριέρας.
Οξυγόνο για τον Μπεν!
Λοιπόν, έχουμε συνέντευξη Τύπου.
Δεν είναι πολλοί στην αίθουσα, θα είναι απλή υπόθεση.
Καλημέρα.
-Καλημέρα. -Καλημέρα.
Για την έκτη σερί νίκη, η Άρσεναλ πρέπει να νικήσει τη Λίβερπουλ.
Μίκελ, ποια θεωρείς σημαντικότερη διαφορά
στην ομάδα της Άρσεναλ, σε σχέση με το ματς του Νοεμβρίου με τη Λίβερπουλ;
Έχουν περάσει πέντε μήνες, και παίζουμε καλύτερα.
Έχουμε τη σωστή δόση αυτοπεποίθησης, πίστης.
Είναι το αυριανό παιχνίδι η πιο σκληρή μέχρι στιγμής δοκιμασία σας;
Αύριο, σίγουρα αντιμετωπίζεις μια ομάδα που κυριαρχεί σε κάθε τομέα του αγώνα.
Γι' αυτό, εσύ οφείλεις να παίξεις το καλύτερό σου ποδόσφαιρο.
-Σας ευχαριστούμε. -Ευχαριστώ.
-Τα λέμε σύντομα. -Γεια.
-Κόκκινος Στρατός! -Κόκκινος Στρατός!
Κόκκινος Στρατός!
ΑΡΣΕΝΑΛ - ΛΙΒΕΡΠΟΥΛ ΣΤΑΔΙΟ "ΕΜΙΡΕΪΤΣ" - 16 ΜΑΡΤΙΟΥ 2022
Δεν είναι υπερβολή να πούμε ότι αυτό το ματς
ίσως συγκαταλέγεται στα πιο πολυαναμενόμενα της σεζόν.
Και οι δύο προπονητές θα κοιτάξουν να επιτεθούν, και οι δύο θέλουν τη νίκη.
Πολύ κρίσιμο παιχνίδι.
Δεν μπορείς να απαιτείς καλό αποτέλεσμα, μπορείς, όμως, να απαιτείς καλή εμφάνιση.
Είμαστε σε φόρμα, έχουμε πέντε νίκες σερί.
Το ίδιο κι αυτοί, κι είναι από τις καλύτερες ομάδες στην Ευρώπη.
Άρσεναλ εναντίον Λίβερπουλ. Εμπρός, Κανονιέρηδες!
Θέλω να παίξουμε καλά. Αυτό είναι το πιο σημαντικό.
Βέβαια, με τη Λίβερπουλ παίζουμε. Φοβερά δύσκολο ματς.
Θα δούμε τι θα γίνει.
CHUNKZ - ΚΑΛΛΙΤΕΧΝΗΣ
Εδώ με φέρνει η ελπίδα.
Η ΩΡΑ ΜΑΣ ΗΡΘΕ
Λοιπόν, παίδες. Σήμερα, νιώθω κάπως έτσι.
"ΜΙΑ ΣΠΟΥΔΑΙΑ ΒΡΑΔΙΑ"
Θέλω να περάσω μια σπουδαία βραδιά μαζί σας.
Λακαζέτ, όταν οργανώνεις βραδινή έξοδο για τα παιδιά,
διαλέγεις τον τόπο, διαλέγεις τη σωστή ατμόσφαιρα.
Τι περιμένεις από τους συμπαίκτες σου;
Θες αυτός ο τρελός να βγει μπροστά και να κάνει κάτι...
Και να αρχίσει αυτά.
Θες ο Σέντρικ να τραγουδάει με τον Γκράνιτ κάπου στο φόντο.
Δεν γνώρισα τη γυναίκα μου στην εκκλησία ούτε σε...
Πώς το λες εκεί που διαβάζεις βιβλία;
-Βιβλιοθήκη. -Σε βιβλιοθήκη.
Τη γνώρισα σε νάιτ κλαμπ.
Βλέπω αυτό το ωραίο κορίτσι και σκέφτομαι ότι δεν έχω καμία ελπίδα.
Δοκιμάζω από τη μία, τίποτα, δοκιμάζω από την άλλη, τζίφος.
Πιάνω μια φίλη της κι αρχίζουμε την κουβέντα.
Έσκαψα βαθιά μέσα μου, τα έδωσα όλα,
αλλά τελικά ανταμείφθηκα. Γι' αυτό ήταν σπουδαία εκείνη η βραδιά.
Δεν ξέρω πώς αρχίζουν και πώς τελειώνουν οι σπουδαίες βραδιές.
Όμως, πρέπει να κάνετε κάτι ξεχωριστό και να το κάνετε μαζί.
Θέλω, σήμερα, να έχω το συναίσθημα
ότι βγήκατε στο γήπεδο γα να ζήσετε μια σπουδαία βραδιά.
Αυτά, πάμε.
Άρσεναλ!
Υποδεχτείτε την Άρσεναλ!
Ξεκινάμε, λοιπόν, Άρσεναλ εναντίον Λίβερπουλ.
Ο Αλεξάντερ-Άρνολντ παραλίγο να δημιουργήσει πρόβλημα στον Ράμσντεϊλ.
Εξαιρετική κίνηση από τον Μαρτινέλι.
Υπέροχη σέντρα! Και η Λίβερπουλ διώχνει δύσκολα.
Λακαζέτ! Ο Φαμπίνιο του βάζει την κόντρα!
Η Άρσεναλ κρατάει γερά στην άμυνα.
Απομακρύνει ο Γουάιτ.
Ήταν ένα σφιχτό πρώτο ημίχρονο.
Φτάνουμε χωρίς γκολ στην ανάπαυλα.
Ακούστε, παίδες.
Το πιο σημαντικό είναι να κρατήσουμε τη διάταξη
και τη συνοχή που έχουμε ως ομάδα.
Τη συνοχή, Γκάμπι, που έχεις εσύ με τον Μπεν.
Πρέπει να μπούμε δυνατά από την αρχή στο δεύτερο ημίχρονο και να επιμείνουμε,
ξανά και ξανά. Εντάξει;
Να αρχίσουμε να ελέγχουμε τον ρυθμό, σε όλο το παιχνίδι. Πάμε!
Πάμε, παιδιά!
Απόλυτη συγκέντρωση.
Από το πρώτο λεπτό.
Η Άρσεναλ στη σέντρα για το δεύτερο ημίχρονο.
Ο Μαρτινέλι ξεφεύγει από τον Αλεξάντερ-Άρνολντ.
Καταπληκτική ενέργεια από τον Γκάμπριελ Μαρτινέλι!
Μια σπάνια φάση.
Η Άρσεναλ είναι ανώτερη στο δεύτερο ημίχρονο.
Λάθος από τον Τιάγκο. Να ο Λακαζέτ.
Στρώνει για τον Έντεγκααρντ!
Πάνω από το δοκάρι, και η Άρσεναλ χάνει μια μεγάλη ευκαιρία.
Ετοιμάζονται Σαλάχ και Φιρμίνο.
Πώς θα αντιμετωπίσει η Άρσεναλ αυτό το δίδυμο;
Όμως, στο 54ο λεπτό, η Λίβερπουλ βρίσκει ένα κενό στην άμυνα.
Ωραία μπαλιά, φεύγει ο Ζότα.
Και ο Ζότα ανοίγει το σκορ για τη Λίβερπουλ!
ΑΡΣΕΝΑΛ - ΛΙΒΕΡΠΟΥΛ 0-1 ΖΟΤΑ 54'
Ο γκολκίπερ της Άρσεναλ δεν θα χάρηκε με την αντίδρασή του.
Η Λίβερπουλ κλέβει πάλι την μπάλα και βγαίνει στην επίθεση.
Ρόμπερτσον... Φιρμίνο!
Η Άρσεναλ μένει δύο γκολ πίσω.
ΑΡΣΕΝΑΛ - ΛΙΒΕΡΠΟΥΛ 0-2 ΦΙΡΜΙΝΟ 62'
Το νικηφόρο σερί πέντε αγώνων της Άρσεναλ τελειώνει εδώ.
-Εκμεταλλεύονται την ελάχιστη ευκαιρία. -Ναι.
Γαμώτο, έχουν χειρουργική ακρίβεια.
Και στο δεύτερο...
Με πρόλαβε κυριολεκτικά με το δάχτυλο του ποδιού του.
Ναι, δεν έβλεπα.
Παιδιά, δεν ζήσαμε τη σπουδαία νύχτα που λέγαμε,
αλλά ήταν σπουδαίο να βλέπεις τέτοια απόδοση από την ομάδα μας,
κόντρα στο καλύτερο σύνολο της Πρέμιερ.
Από εδώ μέχρι εδώ, ήμασταν ανώτεροι.
Όμως, τα παιχνίδια στο Τσάμπιονς Λιγκ και με ελίτ αντιπάλους
τα κερδίζεις στη μεγάλη περιοχή. Εκεί χάσαμε.
Για να νικάμε τις κορυφαίες ομάδες, εκεί θέλουμε βελτίωση.
Ψηλά το κεφάλι!
Το Σάββατο παίζουμε ξανά. Θέλουμε ξεκούραση, καλό ύπνο,
να σκεφτόμαστε και να μιλάμε θετικά. Παίζουμε εκτός με Άστον Βίλα
και πάμε για τη νίκη. Εντάξει; Ελεύθεροι.
Το βασικό για μένα ως οπαδό είναι ότι, τα τελευταία τρία-τέσσερα χρόνια,
δεν ξεκόψαμε από την ομάδα, αλλά χάσαμε τον δεσμό
που πάντα είχαμε μαζί της τα τελευταία 10-15 χρόνια.
Οι παίκτες που έφερε ο Αρτέτα, ο τρόπος που αρχίζουμε να παίζουμε,
η ταυτότητα που καλλιεργούμε, ο Ράμσντεϊλ, ο Μπεν Γουάιτ...
Αρχίζουμε να ερωτευόμαστε ξανά την ομάδα.
Δεν κατεβάζουμε το κεφάλι με τέτοια αποτελέσματα,
δεν χάνουμε το ηθικό μας.
Να συνεχίσουμε την προσπάθεια και θα μπούμε στην τετράδα.
Ξέρω ότι πάντα θες να είσαι τέλειος.
Μη χαλιέσαι, αδερφέ. Άκου που σου λέω.
-Τα παιδιά έχουν ακόμα θετική διάθεση; -Ναι. Ήταν πολύ δυνατό παιχνίδι.
Ναι, αυτό το πρώτο ημίχρονο.
Πάρα πολύ δυνατό ματς.
Η βουή από τον κόσμο στις κερκίδες είναι ό,τι καλύτερο έχω ακούσει.
-Καλημέρα. -Καλημέρα.
Καλημέρα σε όλους.
-Καλημέρα. -Μίκελ, πώς τα πας;
Αναρωτιέσαι ποτέ σε τι αλλόκοτο κλάδο εργάζεσαι;
Η Άρσεναλ ξεκίνησε άσχημα τη σεζόν,
και δεχόσουν πίεση.
Αγοράζετε τον Μπεν Γουάιτ,
ο κόσμος βρίσκει υπερβολικά τα 50 εκατ. λίρες, όμως είστε τέταρτοι στη βαθμολογία.
Είναι πάντα καλό να ακούγονται διαφορετικές απόψεις.
Ο κόσμος μπορεί να βιάζεται να κρίνει,
όμως πρέπει να κρατάς την ψυχραιμία και την πίστη στο έργο σου.
Τελικά, είναι θέμα των παικτών. Έχουν την ποιότητα,
την πνευματική δύναμη, τη φιλοδοξία.
Είμαι ικανοποιημένος με τους περισσότερους. Πάνε καλά.
Το διάστημα είναι μικρό από την Τετάρτη μέχρι νωρίς το Σάββατο.
Τι έχετε καταφέρει να κάνετε; Πόσο πρόκληση αποτελεί για σας;
Στόχος είναι η σωματική και πνευματική ανάκαμψη, το καλό φαγητό κι ο ύπνος...
για να είμαστε έτοιμοι αύριο.
Σας ευχαριστούμε.
Η Άρσεναλ έχει μόλις 63 ώρες ξεκούρασης πριν από τον αγώνα με την Άστον Βίλα.
Τον τρίτο αγώνα της σε επτά μέρες.
Είναι σκληρή η ζωή για μας
Αντί να μας φροντίζουν
Και τώρα, ο τερματοφύλακας Άαρον Ράμσντεϊλ τραυματίστηκε στο ισχίο.
Οι γιατροί απέκλεισαν τη συμμετοχή του με την Άστον Βίλα,
μια βασική απώλεια για την ομάδα.
Τζόρντι, πώς τα πάμε από τραυματισμούς;
Ο Ράμπο είναι ο άλλος. Το χτύπημα στη λαγόνια ακρολοφία.
Πονάει αριστερά στη βουβωνική χώρα.
Κάναμε μια καλή συζήτηση για το πώς θα το χειριστούμε αυτές τις μέρες.
Σήμερα θα προπονηθεί ελαφρά, χωρίς μπάλα.
Πάντως, θα χρειαστεί κι άλλο χρόνο.
Αυτό θα επηρεάζει όλο και περισσότερο τον Μίκελ.
Αν δεν δούμε βελτίωση, ξέρει το πλάνο.
Ξέρει τα επόμενα βήματα.
-Όλα καλά; -Ναι, εσύ;
Ίσως ο πρώτος μου τραυματισμός.
Δεν κάνεις αυτό που αγαπάς
ΑΑΡΟΝ ΡΑΜΣΝΤΕΪΛ - ΤΕΡΜΑΤΟΦΥΛΑΚΑΣ
και βρίσκεσαι σε μια παράξενη κατάσταση, ενώ έχεις συνηθίσει
να είσαι βασικός.
Τα άλλα παιδιά φέρονται καταπληκτικά.
Από τον Γενάρη, έχουμε ένα μάλλον μικρό ρόστερ,
κι αυτό μας έχει φέρει όλους πολύ πιο κοντά.
Με έραψε τέλεια, αυτό να λέγεται.
Ο Μπεν βλέπει τις φάσεις-κλειδιά του ματς με τη Λίβερπουλ μαζί με τον Άαρον.
Να το.
Όταν είσαι σε μεγάλη ομάδα, δεν επιτρέπονται οι κακές μέρες.
Θέλει πνευματική δύναμη. Έχω υψηλές απαιτήσεις.
Δεν χρειάζεται να μου πει κάποιος πότε δεν έχω παίξει καλά, το ξέρω.
Πιστεύω ότι είχα μεγάλες συναισθηματικές διακυμάνσεις.
Δεν άντεχα να κάθομαι και να τα σκέφτομαι συνεχώς.
Όσο ωριμάζω, όμως, θεωρώ ότι βρίσκομαι σε ένα επίπεδο
όπου μπορώ να διαχειριστώ οτιδήποτε συμβεί.
Όλοι οι βασικοί έχουν ατομικές συναντήσεις με τους προπονητές.
Σήμερα, ο Μπεν συναντά τον προπονητή ατομικής ανάπτυξης, Κάρλος Κουέστα.
Μαζί σου, θέλω να εστιάσω σε τρία πράγματα. Γιατί;
Επειδή έχεις όλες τις προοπτικές να γίνεις παίκτης παγκόσμιας κλάσης.
Είσαι αδιανόητα δραστήριος, όταν θες.
Η ικανότητά σου να μαθαίνεις είναι το μεγαλύτερο ατού σου.
Όταν σε βλέπω να αμύνεσαι, μένω με το στόμα ανοιχτό.
Σκέφτομαι "Πόσο δυναμικός είναι, τι γρήγορες αντιδράσεις έχει,
"πόσο καλά διαβάζει τις φάσεις".
Πόσοι παίκτες στον κόσμο διαβάζουν εξίσου καλά το παιχνίδι;
Θα σου πω εγώ. Όχι πολλοί.
Κανείς, θα έλεγα.
Είσαι μοναδικός όσον αφορά το πώς κινείσαι.
Καταλαβαίνεις τι λέω;
Συνεπώς, το μόνο ζήτημα είναι οι γωνίες και η χρήση του σώματος.
Ναι.
Σε αυτήν τη φάση, δεν είσαι ευθυγραμμισμένος μαζί του.
Δες πώς κινείται αυτός.
Δεν μπήκα μπροστά του.
Όταν περνάω κάποιον, μπαίνω μπροστά του και μετά...
-Για να πάρεις φάουλ. -Και να μη με κυνηγήσει.
Υπάρχουν κάποιες ζώνες όπου μπορούμε να πάρουμε πιο πολλά ρίσκα
και άλλες όπου χρειάζεται λίγο περισσότερη προσοχή. Αυτό είν' όλο.
Εμείς θα είμαστε πάντα εδώ για να σε βοηθάμε.
Για να σου επισημαίνουμε τα θετικά και να σε στηρίζουμε. Ναι;
-Τέλεια. -Έτσι μπράβο.
ΑΣΤΟΝ ΒΙΛΑ - ΑΡΣΕΝΑΛ ΣΤΑΔΙΟ "ΒΙΛΑ ΠΑΡΚ" - 19 ΜΑΡΤΙΟΥ 2022
Γερά, Άρσεναλ!
Όλοι ακολουθούμε την Άρσεναλ
Γεια, γεια
Είμαστε τα παιδιά της Άρσεναλ Γεια, γεια!
Είμαστε τα παιδιά της Άρσεναλ
Μετά τους πρώτους τρεις αγώνες, ήθελα να φύγει ο Αρτέτα.
Δεν ξέραμε την κατεύθυνση που ήθελε να δώσει στην ομάδα.
Τώρα, όμως, πιστεύω ότι ο Αρτέτα έχει κάνει θαυμάσια δουλειά
και πρέπει απλώς να συνεχίσουμε το κτίσιμο, γιατί η ομάδα έχει προοπτικές.
Με ενθουσιάζει η δουλειά του.
Η πίστη στην ομάδα. Το δέσιμο μεταξύ των παικτών.
Αρχίζουμε να παίρνουμε αποτελέσματα, κι αυτό είναι πολύ καλό.
Ο Ράμσντεϊλ είναι έξω με τραύμα στο ισχίο,
κι έτσι ο Μπερντ Λένο κάνει μια σπάνια εμφάνιση στο βασικό σχήμα.
Την πρώτη του μετά τα πέντε γκολ τον Αύγουστο από τη Μάντσεστερ Σίτι.
Βλέποντας το ρηχό ρόστερ
και τον λιγοστό χρόνο για προετοιμασία,
σίγουρα ο αγώνας αποτελεί πολύ δυνατή δοκιμασία για την Άρσεναλ.
Πρέπει να δαγκώνουμε από την αρχή και να παίξουμε δυνατά.
Θα βγούμε στο γήπεδο με το πόδι στο γκάζι, όλο ενέργεια, συμπαγείς, ψηλά τις γραμμές.
Θέλω να δω μια ομάδα που επιδιώκει να κλέβει μπάλες ψηλά
και, όταν έχει την μπάλα, την κυκλοφορεί.
Θέλω να βγείτε στο γήπεδο με αυτοπεποίθηση.
Από την αρχή.
Αυτός είναι ο στόχος μας. Σύμφωνοι; Πάμε!
Η Άστον Βίλα είναι στη σέντρα.
Οι γηπεδούχοι αρχίζουν να ελέγχουν την κατοχή.
Γρήγορη σέντρα, που χρειάστηκε την επέμβαση του Μπεν Γουάιτ.
Η Άρσεναλ αμύνεται πολύ καλά.
Ο Λένο ίπταται για να μαζέψει μια βαθιά σέντρα στη μεγάλη περιοχή.
Έξοδος με αυτοθυσία.
Κάθεται ποτέ ο Αρτέτα;
-Εγώ δεν τον έχω δει ποτέ. -Πάντα όρθιος, ε;
Εδώ!
Η Άρσεναλ εκτελεί με κοντινή πάσα. Σάκα, ο Σέντρικ πάει για τη σέντρα.
Φτάνει απέναντι. Παραμένει στην κατοχή της Άρσεναλ.
Σάκα.
Ο οποίος βρίσκει δίχτυα!
ΑΣΤΟΝ ΒΙΛΑ - ΑΡΣΕΝΑΛ 0-1 ΣΑΚΑ 30'
Νικάει τον πρώην συμπαίκτη του, Μαρτίνεζ,
και προκαλεί ντελίριο στους οπαδούς της Άρσεναλ!
Εδώ στο "Βίλα Παρκ", Άστον Βίλα μηδέν, Άρσεναλ ένα.
Οι οπαδοί της Άρσεναλ αδημονούν για το σφύριγμα της λήξης.
Ίσως η τελευταία ευκαιρία για την Άστον Βίλα.
Κερδίζει φάουλ.
Όχι!
Να πάρει ο διάολος!
Πολλά θα εξαρτηθούν από το πώς θα αμυνθεί η Άρσεναλ σε αυτό το φάουλ.
Πολύ πονηρή εκτέλεση, αλλά ο Λένο τη βρίσκει και διώχνει.
Και να το τελευταίο σφύριγμα.
Κάποιοι παίκτες έπιασαν εξαιρετική απόδοση σήμερα,
αλλά ειδικά ο Μπεν Γουάιτ ήταν φανταστικός.
Οι οπαδοί της Άρσεναλ σε πελάγη ευτυχίας.
Τι εικόνες βλέπουμε.
Έχουμε τον Σούπερ Μικ Αρτέτα
Ξέρει ακριβώς τι χρειαζόμαστε
Κίραν πίσω Γκάμπι μπροστά
Η Άρσεναλ πάει για Τσάμπιονς Λιγκ
Έχουμε τον Σούπερ Μικ Αρτέτα
Ξέρει ακριβώς τι χρειαζόμαστε
Κίραν πίσω Γκάμπι μπροστά
Η Άρσεναλ πάει για Τσάμπιονς Λιγκ
Έχουμε τον Σούπερ Μικ Αρτέτα...
ΣΤΟ ΕΠΟΜΕΝΟ
Ο Έντισον εφηύρε τον ηλεκτρικό λαμπτήρα.
Από μόνος του, ο λαμπτήρας δεν είναι τίποτα.
Θέλω να δω μια ομάδα με παίκτες που συνδέονται μεταξύ τους. Και λάμπουν.
Βγείτε στο γήπεδο, ανοίξτε τα φώτα και παίξτε την μπάλα σας. Πάμε!
Τρομερό γκολ!
Και η μοίρα της Άρσεναλ για την τετράδα ίσως δεν βρίσκεται πια στα δικά της χέρια.
Το πρώτο ημίχρονο, σας βλέπω και αναρωτιέμαι "Τι κάνω εδώ;"
Δεν κάνεις τρεις ήττες σερί.
Αν, βέβαια, θες να σε βλέπουν σοβαρά ως μια ανερχόμενη δύναμη.
Ο Μπουκάγιο Σάκα, ο παίκτης που έχασε το πέναλτι στον τελικό του Euro,
παίρνει φόρα.
ΕΥΧΑΡΙΣΤΟΥΜΕ ΤΟΥΣ ΠΑΙΚΤΕΣ, ΤΟΥΣ ΠΡΟΠΟΝΗΤΕΣ ΚΑΙ ΤΟ ΠΡΟΣΩΠΙΚΟ ΤΗΣ ΑΡΣΕΝΑΛ
Υποτιτλισμός: Ειρήνη Παπαδάκη
Επιμέλεια Σταυρούλα Σοκόλη